ᱠᱤᱭᱩᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱠᱤᱭᱩᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: KIUL), ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱫᱟᱱᱟᱯᱩᱨ ᱠᱷᱚᱸᱰ ᱨᱮᱱᱟᱜ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱠᱤᱭᱩᱞ ᱫᱚ ᱢᱩᱜᱚᱞᱥᱚᱨᱟᱭ-ᱯᱟᱴᱱᱟ ᱰᱟᱦᱟᱨ ᱞᱮᱠᱟᱛᱮ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱱᱟᱜᱟᱢᱤᱭᱟᱹ ᱜᱨᱮᱸᱰ ᱴᱨᱟᱸᱠ ᱨᱚᱰ ᱥᱟᱶ ᱪᱟᱞᱟᱜᱼᱟ ᱾ ᱫᱟᱱᱟᱯᱩᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱢᱩᱬ ᱞᱟᱭᱤᱱ ᱫᱚ ᱠᱤᱭᱩᱞ ᱡᱚᱸᱠᱥᱚᱱ ᱨᱮ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱫᱚ ᱯᱟᱨᱚᱢ ᱟᱠᱟᱱᱟ ᱾ ᱢᱩᱬ ᱞᱟᱭᱤᱱ ᱠᱤᱭᱩᱞ ᱡᱚᱸᱠᱥᱚᱱ ᱟᱨ  ᱛᱟᱞᱟ ᱨᱮ ᱠᱤᱭᱩᱞ ᱜᱟᱰᱟ ᱫᱚ ᱯᱟᱨᱚᱢ ᱟᱠᱟᱱᱟ ᱾ ᱜᱟᱭᱟ-ᱠᱤᱭᱩᱞ ᱞᱟᱭᱤᱱ ᱫᱚ ᱠᱤᱭᱩᱞ ᱡᱚᱸᱠᱥᱚᱱ ᱠᱷᱚᱱ ᱦᱚᱸ ᱮᱦᱚᱵᱚᱜᱼᱟ ᱾

ᱠᱤᱭᱩᱞ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮᱱᱟᱜ ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮ  ᱠᱤᱭᱩᱞ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱠᱤᱭᱩᱞ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱦᱟᱵᱽᱲᱟ, ᱥᱤᱭᱟᱹᱞᱫᱟᱜ, ᱨᱟᱺᱪᱤ ᱟᱨ ᱴᱟᱴᱟᱱᱚᱜᱚᱨ ᱠᱷᱚᱱ ᱦᱤᱡᱩᱜᱟᱜ ᱰᱮᱦᱮᱨ ᱛᱮᱫ ᱯᱟᱴᱱᱟ, ᱜᱟᱭᱟ, ᱵᱷᱟᱜᱚᱞᱯᱩᱨ, ᱵᱟᱨᱳᱱᱤ ᱟᱨ ᱦᱟᱵᱽᱲᱟ ᱥᱮᱱᱚᱜᱟᱜ ᱮᱠᱥᱯᱨᱮᱥ ᱴᱨᱮᱱ ᱫᱚ ᱱᱚᱸᱰᱮᱭ ᱛᱤᱸᱜᱩᱭᱟ ᱾ ᱠᱤᱭᱩᱞ ᱡᱚᱸᱠᱥᱚᱱ ᱫᱚ ᱥᱟᱢᱟᱝ ᱵᱤᱦᱟᱨ ᱨᱮᱱᱟᱜ ᱢᱤᱫ ᱵᱤᱡᱤ ᱥᱴᱮᱥᱚᱱ ᱠᱟᱱᱟ ᱟᱨ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱟᱨ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱵᱚᱞᱚᱱ ᱥᱴᱮᱥᱚᱱ ᱠᱟᱱᱟ ᱾ ᱥᱴᱮᱥᱚᱱ ᱨᱮ ᱢᱚᱬᱮ ᱜᱚᱴᱟᱝ ᱰᱟᱦᱟᱨ ᱢᱮᱱᱟᱜᱼᱟ: ᱜᱟᱭᱟ, ᱵᱟᱨᱳᱱᱤ, ᱵᱷᱟᱜᱚᱞᱯᱩᱨ, ᱦᱟᱵᱽᱲᱟ ᱟᱨ ᱯᱟᱴᱱᱟ ᱾

ᱥᱩᱵᱤᱫᱷᱟ
ᱯᱞᱮᱴᱯᱷᱚᱨᱢ
ᱯᱷᱮᱵᱽᱨᱩᱣᱟᱨᱤ ᱒᱐᱒᱒ ᱥᱟᱞ ᱨᱮ ᱱᱚᱸᱰᱮ ᱖ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱟᱨ ᱵᱟᱨᱭᱟ ᱱᱟᱣᱟ ᱮᱴᱟᱜ ᱯᱞᱮᱴᱯᱷᱚᱨᱢ ᱵᱮᱱᱟᱜ ᱠᱟᱱᱟ ᱾ ᱯᱞᱮᱴᱯᱷᱚᱨᱢ ᱫᱚ ᱯᱷᱩᱴ ᱚᱵᱷᱟᱨ ᱯᱚᱞ ᱠᱷᱚᱱ ᱡᱮ.ᱮᱢ.ᱯᱤ ᱟᱨ ᱟᱱᱰᱟᱨᱯᱟᱥ ᱥᱮᱫ ᱡᱚᱲᱟᱣ ᱟᱠᱟᱱᱟ ᱾

ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ
ᱠᱤᱭᱩᱞ ᱥᱴᱮᱥᱚᱱ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱚᱫᱚ ᱾
ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱑᱔᱑ ᱠᱤᱞᱚᱢᱤᱴᱚᱨ (᱘᱘ ᱢᱤᱞ)
ᱞᱳᱠ ᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱑᱒᱖ ᱠᱤᱞᱚᱢᱤᱴᱚᱨ (᱗᱘ ᱢᱤᱞ)
ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱨᱟᱺᱪᱤ ᱒᱔᱗ ᱠᱤᱞᱚᱢᱤᱴᱚᱨ (᱑᱕᱓ ᱢᱤᱞ)
ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱠᱤᱭᱩᱞ ᱡᱚᱸᱠᱥᱚᱱ ᱨᱮᱱᱟᱜ ᱱᱚᱠᱥᱟ
 ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

ᱛᱷᱚᱠ:ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱫᱟᱱᱟᱯᱩᱨ ᱨᱮᱞᱣᱮ ᱦᱟᱹᱴᱤᱧ